Aksdal
Store norske leksikon,Geografi,Norges geografi,Rogaland,Tysvær
Aksdal er ein tettstad i Tysvær kommune i Rogaland. Tettstaden er ifølgje SSBs definisjon 0,4 km², og har 730 innbyggjarar (2022).
Aksdal er administrasjonssenter i Tysvær kommune og ligg ved krysset mellom E 39 (Stavanger–Bergen) og E 134 (Haugesund–Drammen), cirka 13 km aust for Haugesund sentrum. I Aksdal er det rådhus, her ligg Aksdal kyrkje, ei langkyrkje i mur frå 1995, og Tysværtunet kulturhus. På ein eigen festplass står ein statue av målaren Lars Hertervig som blei fødd på Borgøy i Tysvær. Statuen er utført av Svein Magnus Håvarstein i 1980.Namnet er samansett av trenamnet ask og dal. Kart  Les meir i Store norske leksikon Tysvær